**Referat fra styremøte i Buskerud Bygdekvinnelag**

25. til 27. august 2016 hos Inger Margrethe Medhus på Nyset i Hol

Tilsted: Inger Margrethe Medhus, Frøydis Løkensgard, Else Hval, Reidun Røisli, Sølvi Jødal, Mette Rustand og Kristin Baalerud

**Sak 16/16: Referatsaker**

A: Referat fra forrige styremøte ble godkjent av alle styremedlemmene da de fikk referatet oversendt på mail.

B. Alle søknader skal styrebehandles og leder skrive under på vedtaket og attestere for eventuell utbetaling.

C. Mette har representert BBK på et styremøte i Buskerud Bondelag. I tillegg til det som har stått i referat tidligere, anbefaler vi:

 Fårefestivalen på Gol 16. – 18.9. 2016

 Økouka i Drammen 25.9. – 1.10.2016

D. Bygdekvinner fra sone E har deltatt på Åpen gård 21.8.2016

E. NM i Grautkoking arrangeres 10. sept. 2016 på Dyrsku'n i Seljord, samarbeid mellom NBK, Dyrsku'n, NOFIRMA og Opplysningskontoret for meieriprodukter. Leder i NBK, Ellen Krageberg, skal delta, og vi oppfordrer våre medlemmer å reise dit og heie på henne.

F. Årsmøte i BBK i 2018 skal holdes i sone F.

G. Sølvi Jødal reiser på kurs i Oslo 27.9.2016 om frivillig beredskap, kalt "Sårbarhetskonferansen 2016".

H. Inger Margrethe Medhus drar på kurs som nettveileder i NBK's regi 3. september 2016 i Oslo da det nye nettsystemet til NBK nå er opp å gå.

**Sak 17/16: Fortsettelse av sak 11 og 12/16, bruk av Lang-lang-rekke-kontoen og søknad fra Røyken BK**

Leder leste saksbehandlinga da vedtektene for Lang-lang-rekke-kontoen ble vedtatt i 2007, og alle opplysninger vi har klart å finne ut om utbetalinger de siste åra, ble gjennomgått. Det går klart fram at årlig beløp som kan deles ut, skal vedtas på årsmøtene i BBK.

Vedtak: Da det ikke er satt av noen midler som kan brukes fra Lang-lang-rekke-kontoen på årsmøtet på Bardøla 2.4.2016, har nåværende styre ingen midler å dele ut i år. Sølvi gir Åse beskjed om ikke å utbetale noe fra Lang-lang-rekke-kontoen før etter årsmøtet i 2017.

Søknad fra Røyken BK av 7. mai 2016 må derfor ligge over til etter årsmøtet i 2017. Sølvi gir beskjed til Røyken BK.

**Sak 18/16: Buskerud Bygdekvinnelags årsmøte 2017**

Buskerud Bygdekvinnelags årsmøte 2017 skal avholdes i sone B, altså Numedal.

***Tid: 17. – 18. mars 2017. Sted: Lampeland Hotell***

Pristilbudet fra Lampeland Hotell er akseptert.

Claus Jervel vil holde foredrag fredag ettermiddag, han arbeider med likestilling, skal ikke ha noe honorar.

***Inger Margrethe*** tar utforminga av årsmeldinga og ansvaret for å få denne trykt i god tid. Baksida er bl.a. en opplisting av lederne i de forskjellige lokallaga, og ***alle lokallag må sende oppdateringer av styrene etter avholdt årsmøte i høst til sine soneledere.*** Revidert regnskapet skal helst være med i trykken og vi regner med at Åse Skagenes kaller inn revisorene. Årsmeldinga skal sendes alle deltakerne fra de forskjellige lokallaga, og pakking og utsending er et felles ansvar i styret om ikke arbeidsutvalg opprettes.

***Frøydis*** gir beskjed til valgkomiteens leder om å sette valgkomiteen i gang.

***Alle sonerepresentantene*** må forberede 5 minutter om sine soner.

***Gevinster fra alle lokallaga ønskes til årsmøtelotteriet***. Inger Margrethe kjøper inn like loddbøker (til 1000) og skriver inn lotteriets formål og loddpris i dem. Kr. 10,- pr lodd. Ei og ei bok sendes rundt i de forskjellige lokallaga i hver sin sone for forhåndssalg. Vi håper dette kan forenkle trekkinga noe på årsmøtet.

***Kristin*** setter i gang ei arbeidsgruppe i sone B (under sonemøte 3. november) som tar seg av den praktiske gjennomføringa av årsmøtet; ***Hvert lokallag i sone B*** må skaffe annonser til dekking av trykkeutgiftene av årsmeldinga, gjerne skaffe et lokalt bilde på forsida og skrive om sine lag. Andre ting som skal ordnes er underholdning, sanger, kakebord og arbeidsfordeling under selve møte.

**Sak 19/16: Fortsettelse av gjennomgang av arbeidsplanen for BBK som ble vedtatt på årsmøtet på Bardøla (forts. av sak 8/16)**

Det er først og fremst gjennom våre lokallag at vi kan følge opp arbeidsplanen som ble vedtatt. Styret i BBK skal være bindeleddet mellom NBK og lokallaga.

Vi fortsatte gjennomgangen av planen punkt for punkt og det kom noen flere tips:

NBK har nettopp kartlagt aktiviteten i lokallaga når det gjelder arbeidet med å integrere vår nye landsmenn. Vi oppfordrer laga til å fortsette *integreringsarbeidet* f.eks.

* lage til internasjonal matdag (som Modum har hatt suksess med)
* ha åpne møter – gjerne invitere spesielt
* be mottaksleder/flyktningkonsulent komme å orientere på møte
* tenke ut steder vi kan gi/dele arbeidsoppgaver f.eks. v/dugnadsjobbing

*Norsk kultur*: Sølvi forfatter et skriv til NBK med spørsmål om hva som må gjøres for at skolene ikke skal slutte med å ha tradisjonelle juleavslutninger i skolene eller tradisjonelle 17. mai-gudstjenester. Vi vil samtidig be om at NBK tar opp saken om fysisk forfall av norske kirker. Ang. Buskerudbunadene: Frøydis har ikke hatt kontakt med Husfliden i Drammen ennå, saken følges opp.

*Miljø:* Aktuelle samarbeidspartnere kan være Naturvernforbundet, Jeger- og fiskeforeninger, Fortidsminneforeningen, Sanitetsforeningene, Grendelag, Historielagene, Røde Kors-laga. Hagelaga, Turlag/Turgrupper, Husflidslag, Bo- og omsorgssenter, Bygdetunnemnder, Frivilligsentralene utenom de tradisjonelle laga som Bondelaga, Bonde- og småbrukerlaga, Bygdeungdomslag og 4H-klubbene.

*Mat:* Ta kontakt med kjedebutikkene om å sette av hylleplass for lokalprodusert og kortreist mat. Huske at vi er en forbrukerorganisasjon og har forbrukermakt. Anbefale boka "Restekjærlighet, den inneholder oppskrifter om restemat. I tillegg vil vi be NBK sette i gang en restematstafett/lage et hefte med restematoppskrifter.

*Skolematordninger*: Styret har gått gjennom prosjektbeskrivelsen og søknadsprosedyrene omkring skolematordningen som NBK anbefalte lokallaga å henge seg på, og dette ser ut til å kunne være svært omfattende for de forskjellige lokallaga. Dette vil vi gi NBK tilbakemelding på og vi kan ikke stå inne for å anbefale lokallaga å gå inn på denne ordningen. Også kommunene synes dette ser ut til å være vanskelig å gjennomføre, etter hva et av styremedlemmene erfarte ved henvendelse dit.

*Kommunikasjon*: Inger Margrethe bidrar gjerne som nettveileder, også overfor lokallaga. Sølvi lager en oppsummering fra styremøtet vårt som vi eventuelt sender til media.

*Organisasjon:* Sonemøter skal gjennomføres i alle sonene

Sone A: Kvisla 9. november

Sone B: Svene 3. november

Sone C: Nordre Modum 14. november

Sone D: Hole 20. oktober (sonestyremøte)

Sone E: Haug 2. november

Sone F: Lier 30. august

Sølvi deltar i den utstrekning hun kan, i tillegg til sonelederne.

Prøve å få til inspirasjonsseminar/organisasjonsseminar for Buskeruds medlemmer

*Verving:* Minne om vervekampanjer og anbefale å lage egne lagsbrosjyrer.

**Sak 20/16: Jubilerende lokallag i 2016**

Leveld stiftet 1946 er 70 år

Torpo stiftet 1946 er 70 år

Hemsedal stiftet 1946 er 70 år

Rollag stiftet 1931 er 85 år

Krødsherad stiftet 1946 er 70 år

Efteløt stiftet 1931 er 85 år

Dersom vi som styremedlemmer i BBK får invitasjon til jubileer, gir vi et kort som Inger Margrethe lager, så ber Sølvi Åse Skagenes overføre kr. 500,- til de enkelte lags konto.

**Sak 21/16: NBK s inspirasjonskurs 21. – 22.10. 2016**

Alle i styret unntatt Else reiser på NBK s inspirasjonskurs 21. – 22.10. 2016 på Hurdalssjøen Hotell. Kurset betales av NBK, fylkeslaget betaler skyss. Vi kjører i størst mulig grad felles.

**Sak 22/16: Brev til lokallagsledere/medlemmene**

Sølvi fikk innspill til brev som sendes medlemmene via lokallagslederne og sonerepresentantene.

**Sak 23/16: Felles mal for hva vi tar opp på sonemøtene**

* Prøve å blande medlemmene fra de forskjellige lagene i sonen, i hvert fall under kaffen
* Oppfordre alle til å lese medlemsbladet vårt "Bygdekvinner"
* Rose medlemmene, all aktivitet i lokallaga er bærebjelken i NBK og BBK, alle laga er ulike utfra størrelse, aktivitet, medlemstall, beliggenhet osv.
* Hvordan får vi støtte til kurs?
* Verving – lage egen infobrosjyre om sine lag
* Organisasjonskurs
* Inkludere alle innflyttere til bygda – PRØV
* Hjemmeside – BBK har hjemmeside som kan brukes, lokallagsside m/hjelp fra NBK eller facebook. NBK har ei god nettside nå og kan gi hjelp til lokallaga
* Bruke media aktivt til forhåndsomtaler og referat, gjerne også medlemsbladet vårt "Bygdekvinner". Skriv gjerne noe ferdig og helst med bilde (spør de som er på bildet om det er ok å bruke)
* Fortelle om styresaker i BBK og innspill vi har gjort overfor NBK
* Fortelle om fanesakene til NBK: Bygda i bevegelse, Mat på skolene, Matsikkerhet/beredskap, Kampanje mot kasting av mat, GMO, NBKs resolusjoner fra årsmøtet i Lyngdal viser at grasrota kan nå fram med sine saker som var "Nei til kutt i fedrekvota", "Matberedskap og mattrygghet", "Styrk jordvernet" og "Øk grunnstøtten til frivilligheten for å bedre integreringen". Det var 4 fra Buskerud på Landsmøtet i NBK, styrene har delegater ut fra medlemstall, men alle kan reise som observatører.
* **Be alle lokallaga sende inn årsmøtepapirer og oppsett over nye tillitsvalgte etter årsmøtene, til sonerepresentantene. Husk også å sende over møteplaner**
* Minne om at vi er en forbrukerorganisasjon, vi har forbrukermakt
* Styret i BBK har ikke midler til å dele ut fra Lang-lang-rekke-kontoen da det ikke ble bevilget noe beløp på årsmøtet 2016. Søknader samles opp og behandles i 2017.
* Associated Country Women of the World (ACWW) er en paraplyorganisasjon for 412 forskjellige kvinneforeninger i 74 av verdens land og består av 9 millioner kvinner. Formålet er å bedre kvinners hverdag i alle land. Mette Rustand, Giske Berg, Hjørdis Grønhovd, Aud Teigen Gjerde og Kristin Baalerud fra Buskerud var 17. – 24. august 2016 på ACWWs verdenskongress i Coventry i England. NBK hadde lagt opp tur og alle kunne melde seg på (annonsert i "Bygdekvinner" nr. 2/16). Leder i NBK, Ellen Krageberg, var Norges delegat under konferansen.

**Sak 24/16: Blomsterteppe**

Blomsterteppet ble i sin tid laget av alle medlemmene i Buskerud med Hanne Strøm som pådriver. Teppe har hengt på

* Rådhuset i Hokksund
* Flesbergtunet, Lampeland
* Sigdalsheimen, Prestfoss
* Føden på Drammen sykehus

Føden på Drammen sykehus skal restaurere og må ta teppet ned. Else har forespurt Ringerike sykehus og de vil gjerne ha teppet hengende. Styret i BBK går inn for at teppet m/plankett nå henges på Ringerike sykehus. Teppet blir nå lagret og vedtak gjort på årsmøte i BBK i 2017.

Det har til nå vært en årsmøtesak i BBK hvor blomsterteppe skal henge. Styret foreslår til årsmøtet 2017 at det heretter er styret i BBK som bestemmer hvor teppet skal henge etter innspill fra alle lokallaga i fylket. Det er ofte upraktisk å kun kunne bestemme endringer bare på våren, og det er egentlig en for liten sak å bruke årsmøtetid på.

Knappeteppet foreslår styret at skal henge permanent på Bråset bo- og omsorgsenter, hvis de vil ha det.

**Sak 25/16: Inspirasjonsseminar/organisasjonskurs**

Det har kommet ønske om at styret i BBK arrangerer et inspirasjonsseminar/ organisasjonskurs for alle medlemmene i Buskerud. Flere alternativer ble drøftet på møtet. Fra møtet og til referatet nå sendes ut, har det via mailer blitt bestemt at et **inspirasjonsseminar/organisasjonskurs holdes på Benterudstua, Eikeli/Hønefoss lørdag 2. februar 2017. Invitasjon med detaljert program sendes seinere. HOLD AV DAGEN!!!**

**Sak 26/16: Eventuelt**

1. Styremøter framover blir 21. – 22.10.2016 under inspirasjonskurset til NBK på Hurdalssjøen Hotell og 16. november 2016 hos Frøydis Løkensgard i Hokksund.
2. Inger Margrethe orientert om NBKs ny nettsider som ser ut til å fungere utmerket
3. Mette og Kristin fortalte fra NBKs tur til ACWWs verdenskongress i Coventry i England 17. – 24. 8.2016
4. Takk til Inger Margrethe for tilrettelegging av trivelige dager og utmerket forpleining og til Sølvi for god møteledelse